Zimbabve prezidenti Afrika ittifoqi rahbari bo‘ldi

Zimbabve prezidenti Robert Mugabe Afrika ittifoqining yangi rahbariga aylandi, deya xabar bermoqda Interfax. U bu lavozimda Mavritaniya prezidenti Muhammad Uld Abdul Aziz o‘rnini egalladi.

90 yoshli Mugabe Addis-Abebadagi sammitda to‘plangan hamkasblari olqishlari ostida Aziz bilan qo‘l siqishdi.
“Meni bunday hurmatli organga raislik qilish uchun saylagan ekansiz, mas’uliyatni to‘liq his qilgan holda tavoze bilan kollektiv qaroringizga bo‘ysunaman”, — dedi Mugabe.